en en en en ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ko ml ml ml ml ml ml ml ml ml ml ml ml el ml ml ml ml ml ml ml el ml ml ml ml ml el ml ml ml ml ml ml el ml ml ml ml ml el en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml fr ml ml ml en ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ja ml ml ml ml ml ml ml ml el ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml el ml ml ml ml ml ml ml ml ml ml ml el ml ml ml ml ml ml ml el ml ml ml ml ml ml ml ml ml ml ml ml ml ko ml ml ml ko ml ml ml ml ko ml ml ml ml pt ml ml ml pt ml ml ml ml ml pt ml ml ml ml ml ml pt ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ko ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en es ml en en de da en da cs en en cs da en en en cs cs da da en en cs cs en en en en da en en ml ml ml ml ml ml ml ml ml ml ml ml en da cs cs en en cs cs da da cs en en cs en cs da en en en cs cs da en cs da en da en en en en en en en
മോനെ ചോറു  പൊതിഞ്ഞു മേശപ്പുറത്തു  വച്ചിട്ടുണ്ട്..മറക്കാതെ എടുക്കണേ..
അടുക്കളയിൽ നിന്ന് അമ്മയുടെ ശബ്ദം കേട്ട് വരുണിനു ദേഷ്യം വന്നു..മനസ്സിൽ പിറുപിറുത്തു..
ശോ, ഈ അമ്മയുടെ ഒരു കാര്യം..പൊതിച്ചോറു   വേണ്ട എന്ന് എത്ര പറഞ്ഞാലും കേൾക്കില്ല കോളേജിൽ കൂട്ടുകാർക്ക്  മുന്നിൽ  ഈ പൊതിച്ചോറു  കൊണ്ട് നിവർത്തുന്നതു എത്ര മോശമാണ്..തുറക്കുമ്പോൾ തന്നെ വാഴയിലയിൽ പൊതിഞ്ഞു വച്ച ചോറിന്റെയും,ചമ്മന്തിയുടെയും ഗന്ധം അവിടെ നിറയും, ചിലരെങ്കിലും മൂക്ക് പൊത്തുന്നത് കണ്ടിട്ടുണ്ട്..അമ്മയോട് ഇതൊക്കെ എങ്ങിനെ പറയും വിഷമം ആവും. ചോറ് പൊതി എടുത്തു റോഡിലേക്ക് നടക്കുമ്പോഴും വരുണിന്റെ മനസ്സിൽ അസ്വസ്ഥത ആയിരുന്നു. ഇതെടുത്തു കുപ്പതോട്ടിയിലേക്ക് കളഞ്ഞാലോ. ബസ്‌ സ്റ്റാൻഡിൽ  ഭിക്ഷ യാചിക്കുന്ന സ്ത്രീയുടെ കയ്യിൽ അതു കൊടുത്തു വരുണ്‍ ആശ്വസിച്ചു..പട്ടിണി കിടന്നാലും വേണ്ടില്ല ഭാരം ഒഴിഞ്ഞല്ലോ..
അമ്മ എന്നും വരുണിനു പൊതിച്ചോറു തയ്യാറാക്കും വരുണ്‍ അത് ഏതെങ്കിലും ഭിക്ഷക്കാർക്ക് കൊടുത്തു കോളേജിൽ പോകും..ദിവസങ്ങൾ ഇങ്ങിനെ കടന്നു പോയി..ഒരു ദിവസം അമ്മക്ക് സുഖമില്ലാതെ ആശുപത്രിയിൽ ആയി..ഡോക്ടർമാർ ഏതാണ്ട് കയ്യൊഴിഞ്ഞ അവസ്ഥയിൽ അമ്മ വരുണിനെ അടുത്ത് വിളിച്ചു..
ഞാൻ കേട്ടിതരുന്ന പൊതിച്ചോറു നീ കഴിക്കാറില്ല എന്ന് അമ്മക്ക് അറിയാം..
മക്കൾ ഭക്ഷണം കഴിച്ചോ ഇല്ലയോ എന്ന് അവരുടെ മുഖത്ത് നോക്കുമ്പോൾ തന്നെ അമ്മമാർക്ക് മനസിലാകും.നിന്നെ ബുദ്ധിമുട്ടിക്കാൻ വേണ്ടിയല്ല ഞാനതു കെട്ടിയിരുന്നത്. വർഷങ്ങളായി നിന്റെ അച്ഛനു വേണ്ടി  പൊതിച്ചോറു കെട്ടിയതാണ്‌, ഞങ്ങൾ തമ്മിലുള്ള സ്നേഹ ബന്ധത്തിന്റെ ഒരു ഇടനിലക്കാരനെ പോലെ ആയിരുന്നു അത്..അദ്ദേഹം മരിച്ചപ്പോൾ ആ വിടവും നോവും ഞാൻ അറിയാതിരുന്നത്‌  നിനക്ക് വേണ്ടി  പൊതിച്ചോറു കെട്ടാൻ തുടങ്ങിയപ്പോഴാണ്..എന്റെ നിത്യ ജീവിതത്തിന്റെ ഒരു ഭാഗമായിരുന്നു അത്..അദ്ദേഹം കൂടെ ഇല്ല എന്നത്പൊതിച്ചോറു കെട്ടി മേശപ്പുറത്തു വൈക്കുമ്പോൾ ഒരിക്കലും അറിഞ്ഞിരുന്നില്ല...
വരുണിന്റെ കണ്ണുകൾ നിറഞ്ഞൊഴുകി..അമ്മ മരിച്ചതിനു ശേഷം പൊതിച്ചോറു ഇല്ലാതെ ശൂന്യമായ മേശ അവൻ അനാഥനായി എന്ന് ഓർമിപ്പിച്ചു  എന്നും...
ചിലത് കൂടെ ഉള്ളപ്പോൾ വില അറിയില്ല..അത് നഷ്ടമാവുമ്പോൾ അതിനു വിലമതിക്കാനും ആവില്ല..
കാറ്റ് കണ്ടില്ലേ എല്ലാവർക്കും ഒന്ന് പോലെ
ജനനവും, മരണവും എല്ലാം ഒന്ന് പോലെ...
പുഴ വറ്റി , നദി വറ്റി,
ഒരു തുള്ളി കണ്ണു നീരു പോലുമില്ല!!!
വാഴുക നീ നൂറു ആണ്ടു കാലം
എത്ര എഴുതിയാലും തീരുന്നില്ലല്ലോ ഈ നൊമ്പരം ...
ആശയിൽ തിരയും നിന്നൊരു വിരൽ സ്പർശനം
അമ്മ: മോനെ രമേശാ , നീ പെട്ടെന്ന് ഒന്ന് വീട്ടിലേക്കു വാ, മുത്തശ്ശന് നല്ല സുഖമില്ല..
രമേശൻ : ങേ, എന്ത് പറ്റി , രാവിലെ ഞാൻ വീട്ടിൽ നിന്ന് ഇറങ്ങുമ്പോൾ ഒരു കുഴപ്പവും ഇല്ലായിരുന്നല്ലോ..
അമ്മ: എനിക്കറിയില്ല, നീ ഒന്ന് പെട്ടെന്ന് വാ..
രമേശൻ : അമ്മ ഫോണ്‍ വയ്ക്ക് ഞാൻ ഇപ്പൊ വരാം..  എടാ ബിനൂ അളിയാ വണ്ടി എടുക്കു എന്റെ വീട് വരെ ഒന്ന് പോയിട്ട് വരാം..
ബിനു : എന്ത് പറ്റിയെടാ,,ആരാ വിളിച്ചത്..
രമേശൻ ; അമ്മ വിളിച്ചതാടാ, മുത്തശ്ശന് എന്തോ സുഖമില്ലാന്നു...
ബിനു: ആര് നിന്റെ മിലിട്ടറി അപ്പൂപ്പനാണോ, അളിയാ നീ പേടിക്കണ്ട നീ പോയാലും അയാള് പോവില്ല.. വയസു എഴുപതു കഴിഞ്ഞെങ്കിലും അങ്ങേർക്കു ഒടുക്കത്തെ ആരോഗ്യമാണ്..
ബിനു: ആഹ് നീ കേറ്, നമുക്ക് പോയി നോക്കാം..
ബിനു: നീ രാവിലെ വരുമ്പോൾ വല്ല കുഴപ്പവും ഉണ്ടായിരുന്നോ...
രമേശൻ : ഒന്നും ഉണ്ടായിരുന്നില്ലെടാ, കഴിഞ്ഞ ആഴ്ച ചെക്ക്‌ അപ്പ്‌ കഴിഞ്ഞതും ഡോക്ടർ പറഞ്ഞതാണ്‌ ഷുഗറും, ബി.പി യുമൊക്കെ നോർമൽ ആണ് എന്ന്..
ബിനു: ചിലപ്പോൾ വല്ല ഫേസ് ബുക്ക്‌ പ്രേമ നൈരാശ്യവും ആയിരിക്കും അളിയാ..ഹഹഹഹ നീ കഴിഞ്ഞ ആഴ്ച നിന്റെ മുത്തശ്ശന്റെ പ്രൊഫൈൽ കണ്ടിരുന്നോ..
രമേശൻ : ഇല്ല അളിയാ, എന്താ കാര്യം..
ബിനു: കക്ഷിടെ ടൈം ലൈനിൽ മുട്ട് വേദന എന്ന് ഇട്ടിരുന്നു..പത്തു മിനുട്ടിന് ഉള്ളിൽ നമ്മുടെ ആ തെക്കേ വീട്ടിലെ നടക്കാൻ വയ്യാത്ത ഒരു അമ്മച്ചി ഇല്ലേ..അവര് ഒരു തൈലത്തിന്റെ കുപ്പിടെ പടം നിന്റെ മുത്തശ്ശന് ടാഗ് ചെയ്തു, ടേക്ക് കെയർ എന്നൊരു മെസ്സേജും...
രമേശൻ : തള്ളെ ഞാൻ ഇതൊന്നും അറിഞ്ഞില്ല അളിയാ,,ഞാൻ ഒരു റിക്വസ്റ്റ് അയച്ചിട്ട് മുത്തശ്ശൻ അത് മൈൻഡ് ചെയ്തത് പോലും ഇല്ല...
ബിനു: പെണ്ണുങ്ങളുടെ റിക്വസ്റ്റ് മാത്രമേ കക്ഷി അക്സപ്റ്റ് ചെയ്യൂ അളിയാ.. ഇങ്ങേർക്ക് അങ്ങിനെ വയ്യാതെ ആവാൻ ചാൻസ് ഒന്നും ഇല്ലല്ലോ.. ഭക്ഷണമൊക്കെ ശെരിക്കു കഴിക്കുന്നില്ലേ...
രമേശൻ : അതിനൊന്നും ഒരു കുറവും ഇല്ല, ഒരു കാലം ചോറ് വച്ച് കൊടുത്താൽ പത്തു മിനിറ്റിൽ അത് അപ്‌ലോഡ്‌ ചെയ്തു കാലി ആക്കി തരും,,അര മണിക്കൂറിൽ അത് ദഹിപ്പിച്ചു ഡൌണ്‍ ലോഡും ചെയ്യും കക്ഷി...
ബിനു: അപ്പൊ ഇത് ഞാൻ പറഞ്ഞത് തന്നെ ഫേസ് ബുക്കിൽ വല്ല പണിയും കിട്ടിയതാവും..കഴിഞ്ഞ ആഴ്ച ഏതോ ഒരു അമ്മിണിയുടെ മൊബൈൽ നമ്പർ തപ്പി നടന്നു എന്ന് ഞാൻ അറിഞ്ഞു...ആഹ് വീടെത്തി മുറ്റത്ത്‌ നമ്മുടെ ഷാജി നിപ്പുണ്ട്....
രമേശൻ : ഷാജി, നീ എപ്പോ വന്നു..
ഷാജി: നിന്റെ അമ്മ രാവിലെ വീട്ടിൽ വന്നു പറഞ്ഞു അങ്ങിനെയാ, ഞാൻ വന്നത്...
രമേശൻ : എന്താടാ മുത്തശ്ശന് അസുഖം..രാവിലെ ഒരു കുഴപ്പവും ഇല്ലായിരുന്നല്ലോ...
ഷാജി: ഹഹഹഹഹ, അളിയാ അത് ഭയങ്കര കോമഡി ആണ്...
രമേശൻ : നിനക്കെന്താടാ വട്ടുണ്ടോ,,നീ എന്തിനാ ചിരിക്കുന്നത്..അമ്മ വിളിച്ചു പറഞ്ഞു മുത്തശ്ശന് സുഖമില്ലാന്നു...
ഷാജി: അളിയാ വട്ട് എനിക്കല്ല, നിന്റെ മുത്തശ്ശൻ ഇല്ലേ അങ്ങേർക്കു ആണ് വട്ടു...
ബിനു: എന്താ അളിയാ, നീ അവനെ ടെൻഷൻ അടിപ്പിക്കാതെ കാര്യം പറ...
ഷാജി: ഹല്ലാ പിന്നെ, എടാ ബിനു നിനക്ക് കേൾക്കണോ ഒടുക്കത്തെ വിറ്റാണ് സംഭവം... ഇവന്റെ മുത്തശ്ശൻ ഇല്ലേ ഈ തണുപ്പത്ത് , രാവിലെ ആറു മണിക്ക് എഴുന്നേറ്റു .. .ഈ കോളനിയിലെ സകല വീട്ടിലും പോയി ഐസ് എടുത്തു
രമേശൻ : ഐസോ, എന്തിനു...
ബിനു: അങ്ങേരു  ജ്യൂസ്‌ ഉണ്ടാക്കി കുടിക്കാൻ ആയിരുന്നോ പരിപാടി...
ഷാജി: അതൊന്നും അല്ല അളിയാ, മറ്റേതു, ഐസ് ബക്കറ്റ്‌ ചല്ലഞ്ച്, ഐസ് വാട്ടർ ഈ തണുപ്പത്ത് തലേൽ ഒഴിച്ചാൽ താങ്ങുന്ന പ്രായം ആണോ ഇങ്ങേർക്ക്...ഒഴിച്ചതും ഒരു അര മണിക്കൂർ ഒരു കുഴപ്പവും ഇല്ലാതെ നിന്ന്...
ഷാജി: നിന്റെ അമ്മ കണ്ടു കുറെ വഴക്ക്, അപ്പൊ ഒടുക്കത്തെ ഡയലോഗ്, അങ്ങ് കാശ്മീരിൽ ബോര്ഡറിൽ ഇതിലും വലിയ ഐസ് കട്ടയിൽ തുരന്നു പാകിസ്ഥാൻ തീവ്രവാദികളെ കൊന്നു എന്നൊക്കെ ഡയലോഗ്...
ഷാജി: എന്താവാൻ, ഒരു അരമണിക്കൂർ കഴിഞ്ഞപ്പോൾ ആള് ബോർഡർ തകർന്നു താഴെ വീണു..ഇപ്പൊ ചൂട് വെള്ളമൊക്കെ ഒഴിച്ച് ചൂടാക്കി കിടത്തിയിരിക്കുവാ അകത്തു, ചെല്ല് ചെന്ന് കാണ് ..
രമേശൻ : ഇങ്ങേരുടെ ഒരു കാര്യം.. ആരോ ഇങ്ങോട്ട് വരുന്നുണ്ടല്ലോ...
ബിനു:   അത് നമ്മുടെ ഗംഗാധരൻ ചേട്ടനല്ലേ
ഗംഗാധരൻ: എടാ രമേശാ, നിന്റെ മുത്തശ്ശൻ ഇപ്പോൾ ഓക്കേ ആയോ..
രമേശൻ : ഇല്ല ചേട്ടാ, കിടക്കുവാണ് ,
ഗംഗാധരൻ: ശെരി അയാൾ ഒന്ന് ലെവൽ ആയി നല്ല സ്വബോധം വരുമ്പോൾ എന്നെ ഒന്ന് അറിയിക്കണം കേട്ടോ...
രമേശൻ : എന്തിനാണ് ചേട്ടാ...
ഗംഗാധരൻ: ബോധത്തോടെ ഇരിക്കുമ്പോൾ പത്തു തെറി അയാളെ വിളിച്ചാലേ എനിക്കൊരു സമാധാനം കിട്ടൂ...
ഷാജി: അല്ല ചേട്ടാ, നിങ്ങള് ഇങ്ങിനെ ചൂടാവാതെ കാര്യം പറ...
ഗംഗാധരൻ: കാര്യം നിനക്ക് അറിയണോ, എടാ എന്റെ തള്ളേടെ വലിവ് നാട്ടുകാർക്ക് മൊത്തം അറിയാവുന്നതാണ്..അവർക്ക് വലിവ് വന്നാൽ അങ്ങ് പരലോകത്ത് ഇരിക്കുന്ന ദൈവങ്ങൾ പോലും കുലുങ്ങും...എത്ര കാശ് മുടക്കി, എത്ര ഡോക്ടർമാരെ കാണിച്ചു എന്നൊക്കെ നിങ്ങൾക്ക് അറിയാമല്ലോ..
ബിനു: അതൊക്കെ ഞങ്ങൾക്ക് അറിയാം ചേട്ടാ...
ഗംഗാധരൻ: എന്നിട്ട് ഇവന്റെ മുത്തശ്ശൻ ആ പരട്ട കിളവൻ ഐസ് ബക്കറ്റ്‌ ചല്ലഞ്ച് ചെയ്തത് എന്റെ തള്ളയോടാ , അവരു അതും കേട്ടു  രാവിലെ വറീത് മീനിലിടാൻ കൊണ്ട് പോയതിൽ നിന്ന് ഒരു കട്ട  ഐസ് മേടിച്ചു അതും തലേൽ ഒഴിച്ചിട്ടു ഇപ്പൊ  ഇരുന്നു വലിക്കണോ, കിടന്നു വലിക്കണോ, അതോ മേപ്പോട്ടു  പോണോ എന്ന കണ്ടിഷനിൽ ആണ് ഇപ്പോൾ ഞാൻ ആശുപത്രിയിൽ ആക്കിട്ടു വരുന്ന വഴിയാ ..
ഗംഗാധരൻ: വേറേം ആരോ  ഒരാൾക്ക് കൂടി ചല്ലഞ്ച്ചെയ്തിട്ടുണ്ട് എവിടെ എങ്കിലും ഒരു നിലവിളി കേട്ടാൽ തീരുമാനിച്ചോ അതിനു കാരണം നിന്റെ അപ്പൂപ്പൻ ആയിരിക്കുമെന്ന്...നാട്ടുകാര്  എല്ലാം കൂടെ അങ്ങേരെ തല്ലി  കൊല്ലും പറഞ്ഞേക്കാം... എന്തായാലും ഞാൻ പോയിട്ട് അങ്ങേരുടെ ബോധം തെളിഞ്ഞിട്ടു വരാം...
രമേശൻ : എന്റെ മുത്തശ്ശാ , എട്ടിന്റെ പണി ആയി പോയല്ലോ...
Posted by Sajeed Noohkhan at 20:48 No comments:
ഇന്ന് പെണ്‍ കുട്ടികളുടെ ദിനം...
പെണ്‍ കുട്ടികളുടെ അവകാശങ്ങൾ സംരക്ഷിക്കുക എന്ന ലക്ഷ്യത്തോടെ 2012 ഒക്ടോബർ 11 മുതൽ ഐക്യ രാഷ്ട്ര സഭ ഈ ദിനം ആചരിക്കാൻ തുടങ്ങിയത്..ഈ വർഷത്തെ ഇതിന്റെ പ്രമേയം കൌമാരക്കാരുടെ ശാക്തീകരണവും, പീഡന ചക്രത്തിന്റെ അവസാനവും എന്നതാണ്...സമാധാനത്തിനുള്ള നോബൽ സമ്മാനം മലാല നേടിയതിന്റെ തൊട്ടടുത്ത ദിവസം തന്നെ ഈ ദിനവും വന്നത് ശ്രദ്ധേയമാണ്.
വിദ്യാഭ്യാസം, സംസ്കാരം, ശാസ്ത്ര സാങ്കേതിക മേഖലഘളിൽ എല്ലാം തന്നെ വളരെ മുന്നിട്ടു നിൽക്കുന്നു എന്ന് നമ്മൾ അവകാശപ്പെടുമ്പോഴും മറുവശത്ത് പിഞ്ചു പൈതങ്ങൾ പോലും കാമ ഭ്രാന്തുകൾക്കു കീഴടങ്ങുകയോ, അതിനു മുന്നിൽ പകച്ചു നിൽക്കുകയോ ചെയ്യുന്ന ഒരു കാലഘട്ടത്തിൽ കൂടെയാണ് നമ്മൾ കടന്നു പോകുന്നത്.   സ്വന്തം വീട്ടിൽ പോലും ഇന്നത്തെ കുട്ടികൾ സുരക്ഷിതർ അല്ല എന്ന വാർത്തകൾ വളരെ ആശങ്കയോടെയാണ് നമ്മൾ കേൾക്കുന്നത്...
പീഡനം എന്ന ഒറ്റ വാക്കിൽ പറഞ്ഞു പോകാറുള്ള ആ വാക്കിനു പിന്നിൽ നമ്മൾ ആലോചിക്കാതെ പോകുന്ന ഒരുപാട്  വേദന ഉണ്ട്...ഇരയാകുന്ന കുട്ടിയുടെ ശാരീരിക, മാനസിക അവസ്ഥ, പിന്നീട് അതിനു സമൂഹത്തിൽ കിട്ടുന്ന അംഗീകാരം, അതിന്റെ ദൈനം ദിന ജീവിതത്തിൽ അഭിമുഖീകരിക്കേണ്ട പ്രശ്നങ്ങൾ അങ്ങിനെ നീണ്ടു പോകുന്നു ആ ലിസ്റ്റ്...
നാളത്തെ തലമുറയെ ചുമക്കേണ്ട ഗർഭപാത്രങ്ങൾ കാമ ഭ്രാന്തന്മാർ ചവിട്ടി ഞെരിക്കുമ്പോൾ അത് ആ കുടുംബത്തിന്റെ മാത്രം പ്രശ്നമാണെന്ന് കരുതി നിസ്സംഗരായി, നിശബ്ദരായി ഇരിക്കുന്നവരെ ഈ ദിനം നിങ്ങൾക്കു ഒരു ഓർമ്മപ്പെടുത്തൽ ആണെന്ന് പറയട്ടെ..ഇന്ന് മുഖം അറിയാത്ത, അകലെയുള്ള ഏതോ ഒരു കുട്ടിക്കാണെങ്കിൽ നാളെ ചിലപ്പോൾ അത് നമ്മൾ അറിയുന്ന എന്തിനു പറയുന്നു നമ്മുടെ തന്നെ വീട്ടിൽ സംഭവിച്ചു കൂടാ എന്നില്ല.. വരൂ ഒന്നിച്ചു ചേരാം നമ്മുടെ പെണ്‍കുട്ടികളെ, നമുക്ക് രക്ഷിക്കാം ഭ്രാന്തന്മാരിൽ നിന്നും, അതിനായി വാക്കുകൾ കൊണ്ടെങ്കിലും പ്രതിഷേധിക്കാനുള്ള ഒരു മനസ് ഉണ്ടാക്കി എടുക്കാൻ പ്രചോദനമാവട്ടെ ഈ ദിനം...
Posted by Sajeed Noohkhan at 20:33 No comments:
മനസ്സിനു   നീ ചാലിച്ചു നല്കി
കടന്നു പോയതെന്തിനു ജീവനേ ....
തുണ്ടു നല്ലോർമയിൻ തുണി തിരയുന്നു...
ഓമലേ നിന്നെ ഞാൻ  ബന്ധിച്ചിടുന്നു
കാണലിൻ , കാത്തിരിപ്പിൻ ചിത്രങ്ങളെ
ദേഹമിതിൽ പ്രാണൻ തുടിക്കും വരെ
മാറിതിൻ ചൂട് ഒടുങ്ങും വരെ
വിജനമാം വഴിയിൽ വീശിയ കാറ്റിലും
നനവിൽ കലർന്നൊരു മിഴിനീർ കണം
വഴി വിളക്കിൻ ദീപം ഞാൻ
വേദനയിൽ നീ വാടരുതേ ....
അടുക്കി വച്ചു ചിത കൂട്ടി
നൂലു പൊട്ടിച്ചു നീ വിട്ടതോടെ
പിന്നെയും തെന്നി നീ വിഴുന്നാൽ
എന്റെ നിദ്രയെ വഴിയിൽ തടഞ്ഞിടില്ലേ
സുഖ നിദ്ര മലർ മടിയിൽ
അലിയിച്ചു കൊണ്ടു പോയി വാനിൽ...
കായലൊന്നു തീർത്തു തരുമായിരുന്നു നിനക്കായ്
കളിവള്ളം വിട്ടു രസിച്ചിടാനായ് ....
ഒരു നനഞ്ഞു കുതിർന്ന സ്വപ്നത്തെ
പിന്നെയും ജലം ഇറ്റു വരുന്നുകണ്ണിൽ !!!
ഓ, അത് എന്റെ ചിരികൾ ആയിരുന്നോ!!!
ഒരു അയ ഉണ്ടായിരുന്നെങ്കിൽ !!!
ഒരു താമസക്കാരനു വേണ്ടി ...
പിന്നെന്തിനു പഞ്ചാര നല്ലതല്ലെന്ന് പറഞ്ഞു !!!
എനിക്ക് നീ എന്നും വിസ്മയമാണ്
നീ കടന്നു വരികയും നിന്റെ
പാറ കല്ലുകൾ അതിനു മേൽ വച്ച് മൂടി
ആരോ, എപ്പോഴോ അത് മാറ്റി
അവരുടെ ഒരു നേര വിശപ്പിന്റെ
മണ്ണിന്റെ മാറിൽ ചവിട്ടി നിന്ന്
നിലാവിനെ എത്തി പിടിക്കാൻ ശ്രമിക്കുന്നു
ഓരോ തവണ കൈ നീട്ടുമ്പോഴും
ഇന്ന് ചങ്ങല തഴമ്പും വൃണങ്ങളും
ഞാൻ കൈകൾ നീട്ടുക തന്നെ ചെയ്യും...
അമ്മേ എന്താണെൻ വിശപ്പടക്കാൻ തന്നതു
എന്തു ഞാൻ ചൊല്ലേണ്ടു പൊന്നുണ്ണി
ഉള്ളിൽ നിൻ സ്പന്ദനം തുടങ്ങിയതും
കണ്ടു ഞാൻ ഡോക്ടറെ എന്നുമെന്നും
നിത്യവും പഴ പച്ചക്കറികൾ തിന്നിടാൻ
ചൊന്നതൊക്കെയും മുടങ്ങാതെ തിന്നു ഞാൻ
പൂശി വരും പല മരുന്നുകളതിൻ
എന്തു ഞാൻ ചൊല്ലേണ്ടു എങ്ങിനെ ചൊല്ലേണ്ടു
നാളൊരു നാളിൽ നീ വന്നിടിൽ തന്നിടാൻ ...
നല്ല മുലപ്പാല് പോലുമില്ലയീ മാറിൽ
വേണ്ടമ്മേ പൊന്നമ്മേ ഞാൻ വരുന്നില്ല
ചാപിള്ളയായ് ഓടുങ്ങിടാമീ ഗർഭപാത്രത്തിൽ ...
ആ കല്ലിൻ വേദന ആരറിയാൻ ....
ആയിരം ശാപങ്ങൾ ഏറ്റു വാങ്ങിയാലും
ആ കല്ലിൻ പ്രാർത്ഥന അതു മാത്രം....
ആ വിഗ്രഹ പരിഭവങ്ങൾ ആരോടു ചൊല്ലും
കല്ലിനെന്തു നോവ്‌, കല്ലിനെന്തു കണ്ണീർ ...
എന്തു ഞാൻ ചൊല്ലേണ്ടു പ്രിയതേ
വിധി അകറ്റി വിളയാടും നമ്മളിൻ
പിന്നെയും തൂകുന്നു ഞാൻ ചിരികൾ
പ്രാണനേ നിൻ മിഴികൾ നനയാതിരിക്കാൻ.....
അലിഞ്ഞിടും നം ഹൃദയ വേദനയെങ്കിലും
നമ്മളിൻ ഒരു ചുംബന ദൂരം
ഒരു ജന്മം അകലെയെന്നോർക്ക തോഴി
ഒരേ ചില്ലയിൽ കൂടു കെട്ടി
ജീവിതത്തിൽ അത് കാണാതെ പോയത്...
ഞാൻ ഒറ്റയ്ക്ക് കൊഞ്ചി കളിച്ചു..
എല്ലാം എന്റെ തൂവൽ  എടുത്താണ്
Posted by Sajeed Noohkhan at 20:33 No comments:
മൂത്രമെന്നു കേട്ടാൽ മൂക്ക് പൊത്തി പിടിക്കുന്ന അനുഭവം നിങ്ങൾക്ക് ഉണ്ടോ, നമ്മുടെ നാട്ടിൽ അതിനു കുറവൊന്നും ഉണ്ടാവില്ല എന്നറിയാം. ..എന്നാൽ കേട്ടോളൂ..നമ്മുടെ കേരളത്തിൽ മൂത്രത്തെ കുറിച്ച് ഒരു ഭയങ്കര ചർച്ച നടക്കുകയാണ്..
ബ്രിട്ടീഷ്‌ യൂറിൻ തെറാപ്പിസ്റ്റ് ജെ.ഡബ്ലു. ആംസ്റ്റ്രൊങ്ങ് രചിച്ച ദി വാട്ടർ ഓഫ് ലൈഫ് എന്ന പുസ്തകത്തിന്റെ മലയാളം പരിഭാഷ കഴിഞ്ഞ മാസം പുറത്തിറങ്ങി.. അതിനെ തുടർന്നാണ്‌ വിവാദവും, ചർച്ചകളും തകൃതിയായി നടക്കുന്നത്..
മൂത്ര ചികിത്സ കൊണ്ട് ഒരുപാട് രോഗങ്ങൾ ചികിത്സിച്ചു ഭേദമാക്കാം എന്നാണു പുസ്തകത്തിന്റെ ഉള്ളടക്കം, അദ്ദേഹം തന്നെ തന്റെ ജീവിതത്തിൽ മൂത്രം കുടിച്ചു ഭേദമാക്കിയ അസുഖങ്ങളെ കുറിച്ചും എഴുതിയിട്ടുണ്ട്..നിമിഷങ്ങൾക്ക് തീപൊള്ളുന്ന വിലയുള്ള മുന്തിയ ഡോക്ടർമാർ മുതൽ തെരുവോരത്തെ ലാട വൈദ്യന്മാർ വരെ ഉള്ള നമ്മുടെ നാട്ടിൽ ഇങ്ങിനെ ഒരു പുസ്തകം വന്നാൽ ചർച്ചകൾക്ക് കുറവ് ഉണ്ടാകില്ലല്ലോ പോരാത്തതിനു അരിയും  പച്ചക്കറിയും ഉപേക്ഷിച്ചിട്ട് (മരുന്നടിച്ച ഇതൊക്കെ കഴിച്ചിട്ടും വലിയ കാര്യമില്ല) പിസ്സയും, ബർഗറും , പൊറോട്ടയും ഒക്കെ ജീവിത ഭാഗമാക്കി മാറ്റിയ നിത്യവും പുതിയ രോഗങ്ങൾ ഉണ്ടാക്കി എടുക്കുന്ന രോഗികൾ ഉള്ളപ്പോൾ വ്യാവസായിക അടിസ്ഥാനത്തിൽ മൂത്ര ചികിത്സ എങ്ങിനെ വികസിപ്പിച്ചു എടുക്കാം എന്ന് ചിന്തിക്കുന്നവരും അതിനെ എതിർക്കുന്നവരും നമ്മുടെ നാട്ടിൽ സ്വാഭാവികമായും ഉണ്ടാവും..
എന്തായാലും രെണ്ട്‌ കൂട്ടരും കളത്തിൽ ഉണ്ട്...ഒരു ഭാഗം മൂത്ര ചികിത്സ നല്ലതാണെന്നും നമ്മുടെ മുൻ പ്രധാനമന്ത്രി മൊറാർജി ദേശായി സ്വന്തം മൂത്രം കുടിച്ചാണ് നൂറു വയസു വരെ ജീവിച്ചതെന്നും വാദിക്കുമ്പോൾ മറു ഭാഗത്ത്‌ ശാസ്ത്ര സാഹിത്യ പരിഷത്ത് പോലുള്ള സംഘടനകൾ ഇത് മന്ത്രവാദം പോലുള്ള ഒരു തട്ടിപ്പാണെന്ന് വാദിക്കുന്നു...
മൂത്രം കുടിച്ചാൽ അസുഖം ഭേദമാകുമോ, ഇല്ലയോ എന്നൊന്നും അറിയില്ല..പക്ഷേ ഒരു കാര്യം വ്യക്തമായിട്ട് നമുക്കൊക്കെ അറിയാം ഈ തർക്കമൊക്കെ നിർത്തി വച്ച്, സ്കൂൾ, കോളേജ്, ബസ്‌ സ്റ്റാന്റ്, റെയിൽവേ സ്റ്റേഷൻ ഉൾപ്പെടെ ഉള്ള സകല മൂത്രപ്പുരകളും വൃത്തിയാക്കിയാൽ കുറഞ്ഞത്‌ ഒരു അൻപതു ശതമാനം രോഗങ്ങളിൽ നിന്നും നമ്മൾ രക്ഷപ്പെടും എന്ന കാര്യത്തിൽ യാതൊരു സംശയവും ഇല്ല..
ഇന്ന് ആരെങ്കിലും മറൈൻ ഡ്രൈവിൽ പോയോ..മറ്റൊന്നിനും അല്ല ചോദിച്ചത്..അവിടെ അനുകൂലിക്കാനും, പ്രതികൂലിക്കാനും കൂടിയവർ മൂത്ര ശങ്ക ഏതു ഇടവഴിയിൽ തീർത്തു കാണും എന്നൊരു ശങ്ക..ആ ഇടവഴിയിൽ സ്ഥിരമായിട്ട് നടക്കുന്നവനും അതിന്റെ ചുറ്റു വട്ടത്തുള്ളവർക്കും തീർച്ചയായും ചുംബനം ആയിരിക്കില്ല പ്രധാന വിഷയം, വലിച്ചെറിഞ്ഞു പോകുന്ന കുപ്പികളും ചവറുകളും , ഒഴിച്ചു കാലിയാക്കുന്ന മൂത്ര ഗന്ധവും എപ്പോ തീരും എന്നാവും...
Posted by Sajeed Noohkhan at 20:26 No comments:
"വെളിച്ചം ദുഖമാണ് തമസല്ലോ സുഖ പ്രദം" എന്ന് പണ്ട് കവി പറഞ്ഞത് ശെരിയായി..
രാവിലെ നിങ്ങള് എന്ത് ഭ്രാന്താ പറയുന്നത്..
ഇത് കവിതയാടി കവിത, വെളിച്ചം ദുഖമാണ് ഇരുട്ടാണ്‌ നല്ലതെന്ന് പണ്ടൊരു കവി പറഞ്ഞു..ഒരു വെളിച്ചത്തിന്റെ പേരിൽ നമ്മുടെ കേരളം എന്തൊക്കെ കേട്ട്, അറിഞ്ഞു കണ്ടു...
സോളാർ വെളിച്ചം..ഇനി ഈ സംസ്ഥാനത്ത് അതിന്റെ ക്ലിപ്പ് കാണാൻ നീ മാത്രേ ബാക്കി ഉള്ളൂ..
ഓ, ഞാൻ കണ്ടു, മോൻ കുളിക്കാൻ കേറിയപ്പോൾ അവന്റെ  മൊബൈൽ എടുത്തു വച്ചു കളിക്കാൻ നേരത്ത് ഞാനും കണ്ടു...
ദൈവമേ, ഒരു നീല ചിത്രം കുടുംബ ചിത്രമായത് ലോകത്ത് ആദ്യമായിട്ട് ആയിരിക്കും, ആ പിന്നെ മോൾക്ക് വേണ്ടി ഉറപ്പിച്ച ആ ആലോചന നമുക്ക് ഇരുപത്തി മൂന്നാം തീയതി കഴിഞ്ഞിട്ട് ഉറപ്പിച്ചാൽ മതി കേട്ടോ...
ഇരുപത്തി മൂന്നിനു പി .സി.സാറു ഏതാണ്ടൊക്കെയോ പറയുന്നുണ്ട്, ഇനി ഇപ്പൊ ആ ചെറുക്കന്റെ പേരെങ്ങാനും അതിൽ ഉണ്ടെങ്കിലോ പി .സി.സാറിന്റെ ലിസ്റ്റ് വന്നിട്ട് മതി..
ഉം, ശെരിയാ, പക്ഷേ എന്റെ സംശയം നിങ്ങളുടെ പെരെങ്ങാനും വരുമോന്നാ.
നീ രാവിലെ, വി.എം.സുധീരൻ കളിക്കല്ലേ..
ഒരു കാര്യമായിട്ടുള്ള തമാശ പറഞ്ഞതല്ലേ..പിന്നെ  നമ്മുടെ മോന് കുറച്ചു സ്ഥലം കൊടുക്കണം അത് വിറ്റു അവനൊരു ബിസിനസ്‌ തുടങ്ങാൻ ആണ്...
ഇതാണ് കുഴപ്പം, ഇന്നലെ എന്നോട് അവൻ ചോദിച്ചപ്പോൾ വേണ്ടാന്ന് പറഞ്ഞതാ, ഹൈ കോടതി ശിക്ഷിച്ചു തുറുങ്കിൽ അടച്ചാൽ അവൻ നേരെ ജയലളിതയെ പോലെ സുപ്രീം കോടതിയിൽ എത്തും , നീ അവനെ അങ്ങു തുറന്നു വിടും പോത്തെ ...ഓ അത് വേണ്ട മീററ്റിൽ ഒരു പോത്തിനു ഏഴു കോടി രൂപ പറഞ്ഞു, അപ്പൊ നിന്നെ വിളിച്ചു അതിന്റെ വില കളയണ്ട....
അതെന്താ അവൻ നമ്മുടെ മോൻ അല്ലെ, അവനു കുറച്ചു സ്വത്തു കൊടുത്താൽ എന്താ..
ശെടാ, ഞാൻ എന്നെങ്കിലും നമ്മുടെ മോൻ അല്ല എന്ന് മന്ത്രിമാര് പ്രസ്താവന ഒഴിയുന്നത് പോലെ ഒഴിഞ്ഞിട്ടുണ്ടോ..എടീ ഒന്ന് സമാധാനിക്കു, കുടുംബ വസ്തുക്കൾ കൈമാറുമ്പോൾ വൻ നികുതി ഈടാക്കണം എന്ന് മാണി സാറ് നിയമം ഉണ്ടാക്കാൻ പോവാ, ഇപ്പൊ ശക്തമായ പ്രതിഷേധത്തെ തുടർന്ന് അതിൽ ഇളവു വരുത്തുന്ന കാര്യം പരിശോധിക്കുകയാണ്.. അത് കഴിയട്ടെ...നീ അറിഞ്ഞോ ഡീസലിന് മൂന്നു രൂപയിൽ കൂടുതൽ കുറവ് വന്നു..നമുക്ക് വണ്ടി എടുത്തു ഒരു ടൂർ പോയാലോ....
അതൊക്കെ പോവാം പക്ഷേ എത്ര നാളായിട്ട് പറയുന്നു വീടിന്റെ പിന്നിലെ ആ ബൾബ്‌ ഒന്ന് മാറ്റി ഇടാൻ..എത്ര ബൾബ്‌ മാറ്റിയതാ എല്ലാം ഫ്യൂസ് ആവുന്നു. ഇന്നലെ ഇട്ടതും ഫ്യൂസ് ആയി...
ഓഹോ, അത് ഒരു കോണ്‍ഗ്രസ്‌ ബൾബ്‌ ആവും..മഹാരാഷ്ട്രയിലും, ഹര്യാനയിലും, തിരഞ്ഞെടുപ്പിൽ ബി.ജെ.പി. വിജയം അറിഞ്ഞു ഫ്യൂസ് ആയതാവും ..ഇന്നു തന്നെ മാറ്റി ഇടണോ?
വേണം ഇപ്പൊ മാറ്റണം, ബൾബ്‌ അല്ലെ, അല്ലാതെ വിദേശത്ത് പണം നിക്ഷേപിച്ചവരുടെ പേര് വിവരം ചോദിച്ചില്ലല്ലോ? അതയിരുന്നെങ്കിൽ ഒരു സർക്കാരിനും നടക്കാത്ത കാര്യം നിങ്ങളെ കൊണ്ട് കഴിയില്ല എന്ന് കരുതാം.. അപ്പുറത്തെ വിമലയുടെ വീട്ടിൽ രാത്രിയിൽ  അമേരിക്കയുടെ ബഹികരാകാശ വാഹനം കണക്കെ രഹസ്യമായിട്ടു എന്തോ വന്നു പോകുന്ന പോലെ തോന്നുന്നു അതിന്റെ രഹസ്യം അറിയാനാണ്..ഒരു ദുരുഹൂത പോലെ..
ഓ, അതാണ്‌ അപ്പൊ കാര്യം അല്ലെ..  നീ ഇന്നലെ കണ്ടാരുന്നോ പുകവലിക്കാരെ പേടിപ്പിക്കാൻ പുതിയൊരു പരസ്യ തന്ത്രം യുറോപ്പിയൻ രാജ്യങ്ങളിൽ പദ്ധതി ഇടുന്നുണ്ട്...
സിഗരറ്റ് പാക്കെറ്റിന്റെ കവറിൽ നഗ്നനായ ഒരു പുരുഷൻ ചുരുണ്ട് കിടക്കുന്ന ചിത്രം ഉണ്ടാവും ഇനി യൂറോപ്പിയൻ രാജ്യങ്ങളിൽ ഇറങ്ങുന്ന സിഗരറ്റുകളിൽ
അതാണ്‌ കാര്യം, പുരുഷന്റെ വീക്നെസ്സിൽ കയറി പിടിക്കുന്നതാണ് അത്.. സിഗരറ്റ് വലിച്ചാൽ പുരുഷന്റെ ലൈംഗിക ശേഷി നഷ്ടപെടും എന്ന് പേടിപ്പിച്ചാൽ ലോകത്ത് വലി കുറയും എന്നാണു..
ഓ, അതാണോ കാര്യം, എന്റെ അപ്പൻ നല്ല പോലെ ബീഡി വലിച്ചിരുന്നു, എന്നിട്ടും ഞങ്ങൾ പത്തു മക്കളാ..
ഹഹഹ, എന്നിട്ട് ആ വലിച്ചതിന്റെ ഇരട്ടി വലിച്ചിട്ടല്ലേ അങ്ങേരു പരലോകം പുൽകിയത്, പിന്നെ ഇതിനൊന്നും നിന്റെ അപ്പൻ തന്നെ വേണമെന്ന് ഇല്ലെടി..
ദേ മനുഷ്യ എന്റെ അപ്പനെക്കുറിച്ചു അനാവശ്യം പറഞ്ഞാൽ ഉണ്ടല്ലോ..
നിർത്തി നിർത്തി നീ ഇനി പാകിസ്ഥാൻ കാരനെ പോലെ കരാർ ലംഘിക്കണ്ട..ഞാൻ ബൾബ്‌ ഇപ്പൊ തന്നെ മാറ്റിയേക്കാം...
ബൾബ്‌ മാറ്റി ഇട്ടു, രാത്രി എങ്ങും നിശബ്ദത, വിമലയുടെ വീടിന്റെ മതിലിനു അരികിലേക്ക് ഒരു രൂപം നടന്നടുക്കുന്നു പെട്ടെന്ന്...
ദേ , മനുഷ്യാ നിങ്ങൾ ഈ പാതി രാത്രിയിൽ അവളുടെ വീടിന്റെ മതിലിന്റെ ഭാഗത്ത്‌ എന്ത് ചെയ്യുവാണ്?
അത്, അത് എടീ ഈ എബോള വൈറസ്‌ ലോകം മൊത്തം പടരുമ്പോഴും, ഇന്ത്യ അതിൽ ആശങ്ക പുലർത്തുന്നില്ല , കാര്യമായ നടപടി എടുക്കുന്നില്ല എന്നൊക്കെ പരക്കെ ഒരു ആശങ്ക ഉണ്ട്..ഞാൻ ഈ വിമലയുടെ വീടിന്റെ മതിലിൽ കയറി നിന്ന് ഏതെങ്കിലും വിമാനം വരുന്നുണ്ടോ അതിൽ ആഫ്രിക്കൻ രാജ്യങ്ങളിൽ നിന്ന് വരുന്നവർ ആരെങ്കിലും ഉണ്ടോ എന്ന് വിശദമായി പഠിക്കുകയാണ്...
നല്ല കാര്യം, പഠിച്ചു തീർന്നിട്ടു അങ്ങോട്ട്‌ വാ. അപ്പോഴേക്കും ഞാൻ ആ 22 female സിനിമ ഒന്ന് കൂടെ കണ്ടു തീർക്കാം..
Posted by Sajeed Noohkhan at 20:22 No comments:
സുമിത്രേ, നീ അവിടെ എന്ത് ഡൌണ്‍ലോഡ് ചെയ്യുകയാ (എന്ത് ചെയ്യുകയാ) എനിക്ക്  പോകാന്‍ സമയം ആയി. ഡ്രൈവ് കാലിയാ (വയറ്റില്‍ ഒന്നുമില്ല) എന്തെങ്കിലും അപ്‌ലോഡ്‌ (തിന്നാന്‍) ചെയ്യാന്‍  താ.
എന്റെ മനുഷ്യാ ഒന്നടങ്ങ്‌. ഞാന്‍ ഡ്രൈവില്‍ സീ ഡീ ഇടുകയാ (ദോശ ചുടുകയ). നല്ലൊരു സീ ഡീ ഡ്രൈവ് മേടിച്ചു തരാന്‍ എത്ര നാളായി പറയുന്നു. ഇതാണേല്‍ എപ്പോഴും എറര്‍ കാണിക്കുന്നു (ശെരിക്കു ഇളകി വരുന്നില്ല). അതെങ്ങിനെയാ എന്തെങ്കിലും പറഞ്ഞാല്‍ ഇൻ വിസിബിൾ മോഡിൽ പോകും  (കേള്‍ക്കാത്ത മട്ടില്‍ നടക്കും).
നീ ഒന്നടങ്ങ്‌ സുമിത്രേ. അടുത്ത മാസം ശമ്പളം മേടിക്കുമ്പോള്‍ എല്ലാം അപ്ഡേറ്റ് ചെയ്തു തരാം. അത് പോട്ടെ എവിടെയാ നമ്മുടെ പെന്‍ ഡ്രൈവുകള്‍ (മക്കള്‍). അവര്‍ക്ക് ഇന്ന് ബ്രൌസിംഗ് ഒന്നുമില്ലേ (സ്കൂള്‍ ഇല്ലേ).
ഓ, ഇന്ന് ബ്രൌസിംഗ് ഇല്ല. കഴിക്കാന്‍ വിളിച്ചപ്പോള്‍ അവനു വയറ്റില്‍ വൈറസ്‌ (വയറു വേദന), അവള്‍ ഫാം വില്ലെയിലാ (കളിക്കുവാ). ആ, ദെ വന്നല്ലോ.
നീ അവര്‍ക്ക് അപ്‌ലോഡ്‌ ചെയ്യാന്‍ സീ. ഡീ കൊടുക്ക്‌. പിന്നെ ബ്രൌസിംഗ് ഇല്ലാ എന്ന് കരുതി ഫാം വില്ലെയില്‍ ഇരിക്കരുത്. കഴിഞ്ഞ തവണത്തെ പോസ്റ്റില്‍ (പരീക്ഷയില്‍) നിങ്ങളുടെ ലൈക്സു (മാർക്ക്‌)  വളരെ കുറവായിരുന്നു പിന്നെ കമന്റ്സ് ആണെങ്കിൽ തീരെ മോശം.. ഇത്തവണ അങ്ങിനെ പറ്റില്ല നല്ല  പോസ്റ്റ്‌ ആയിരിക്കണം..
സുമിത്രേ ഞാന്‍ ലോഗൌട്ട് (പോകുന്നു) ചെയ്യുന്നു. ഇവരോട് ഇരുന്നു എന്തെങ്കിലും അപ്ഡേറ്റ് ചെയ്യാൻ പറ...
മക്കളേ അച്ഛന്റെ കമന്റ്‌ കേട്ടല്ലോ,,പോയിരുന്നു എന്തെങ്കിലും അപ്ഡേറ്റ് ചെയ്യാൻ നോക്ക്, ഇല്ലെങ്കിൽ അച്ഛൻ ഒരാഴ്ചത്തെ ബിസിനസ് ടൂർ കഴിഞ്ഞു ലോഗിൻ ചെയ്യുമ്പോൾ ഞാൻ പറഞ്ഞു കൊടുക്കും.. എടീ മോളെ നീ ഇങ്ങു വന്നെ  നിന്റെ തലേൽ ഞാൻ ഒന്ന് സെർച്ച്‌ ചെയ്യട്ടെ അപ്പടി വൈറസാ (പേനാ)...
അമ്മ നോക്കിക്കോ പക്ഷെ മൗസ് (പേൻ ചീപ്പ്) ഇട്ടു കുത്തരുത്, തല ഹാങ്ങ്‌  (വേദനിക്കും) ആവും ....
ഇല്ലെടി ഞാൻ പതുക്കെ മൗസ് മൂവ് ചെയ്യാം...
മോനെ ആ ഫോണ്‍ ഒന്ന് എടുത്തേ...
ഈ മദർ ബോർഡിന്റെ കാര്യം, മനുഷ്യനെ ഇച്ചിരി നേരം ഫാം വില്ലയിൽ ഇരിക്കാൻ സമ്മതിക്കില്ല...എപ്പോഴും എന്തെങ്കിലും എറർ (പണി) പറഞ്ഞോണ്ടിരിക്കും....
ഹലോ...ആരാ.... അമ്മ ഉണ്ട് കൊടുക്കാം....അമ്മേ , ഫാം വില്ലേ നെയിബർ ആന്റി ആണ്....
ഇല്ലല്ലോ...അങ്ങേരു ബിസിനസ് ടൂർ എന്നു പറഞ്ഞു ഒരു ആഴ്ചക്ക്  ലോഗ് ഔട്ട്‌ ആയി ഇന്ന് വൈകുന്നേരം മടങ്ങി വരും ...
ങേ, ആണോ,ഇന്ന് ഇങ്ങോട്ട് ലോഗിൻ ആവട്ടെ വച്ചിട്ടുണ്ട്...
ഫോണ്‍ വച്ച് തിരിഞ്ഞ സുമിത്രയോടു മകൻ....
എന്താ അമ്മെ, മുഖത്ത് പവർ പോയ പീസീയുടെ പ്രതീതി...
മാറി നിക്കെടാ, നിന്റെ അട്മിനിസ്ട്രെട്ടർ (അച്ഛൻ) ഇങ്ങോട്ട് വരട്ടെ..
വൈകുന്നേരം ഭർത്താവു വന്നു കയറിയതും സുമിത്ര ആരംഭിച്ചു...
നിങ്ങൾ ഇന്ന് ഓഫീസിൽ ലോഗിൻ ആയില്ലേ?
അതെന്താ നീ അങ്ങിനെ ചോദിച്ചേ...
സത്യം പറയു നിങ്ങൾ ബിസിനസ് ടൂർ എന്ന് പറഞ്ഞു നാട് സെർച്ച്‌ ചെയ്തു (കണ്ടിടം ഞരങ്ങി) നടക്കുവയിരുന്നോ ?
ഹഹഹഹ, ആരാ നിന്റെ മനസിന്റെ വാളിൽ സംശയത്തിന്റെ ഈ പോസ്റ്റ്‌ ഷെയർ ചെയ്തത്....
ഷെയർ ചെയ്തത് ആരാന്നു നിങ്ങൾ അറിയണ്ട റിപ്ലേ ഇടു...അല്ലാതെ ലൈക് അടിച്ചു മുങ്ങാൻ നോക്കണ്ട... നിങ്ങളെ പല സ്ഥലത്തു വച്ചും ഒരു പെണ്ണുമായിട്ട് കണ്ടെന്നു ഓരോരുത്തർ പറഞ്ഞു..സ്വന്തം ആദ്യ രാത്രിയിൽ തന്നെ തലേൽ മുണ്ടിട്ടു  വീടിന്റെ പിന്നിലൂടെ വന്ന ആളാ നിങ്ങൾ...
എടീ അത് അന്ന് പുറത്തൊരു ശബ്ദം കേട്ട് നോക്കാൻ പോയിട്ട് മഞ്ഞായത് കൊണ്ട് തലേൽ തുണി ഇട്ടിരുന്നതാ .....
ഇത് അന്ന് പറഞ്ഞപ്പോൾ ഞാൻ വിശ്വസിച്ചു, പിന്നെ നിങ്ങളുടെ കൂടെ ജീവിക്കാൻ തുടങ്ങിയപ്പോൾ എനിക്ക് കാര്യം മനസിലായി...
ചൊട്ടയിലെ ശീലം ചുടലവരെ എന്ന്...ഇപ്പൊ സത്യം പറ, അപ്പൊ ഈ നാട്ടുകാര് കണ്ടത് നിങ്ങളെ അല്ലെ..
എടീ ഒരാളെ പോലെ ഒരുപാടു പേര് ഉണ്ടെന്നാണ്..ഇപ്പൊ നമ്മുടെ ലാപ്‌ ടോപ്‌ നോക്ക് അത് പോലെ ഒരുപാട് പേർക്കുണ്ട്..എന്ന് കരുതി എല്ലാം നമ്മളുടെ സിസ്റ്റം ആവുമോ...
ഉം...തല്ക്കാലം ഞാൻ വിശ്വസിച്ചു...ആ ഷർട്ട്‌ ഊരി താ അലക്കാൻ ഇടട്ടെ...
ഹോ, നിന്റെ ഒരു കാര്യം...ഇന്നാ ഷർട്ട്‌...
ഒന്നു പോലത്തെ സിസ്റ്റം ഒരുപാട് കാണും..പക്ഷേ ഇങ്ങിനെ മുതുകത്തു സ്റ്റിക്കർ ഒട്ടിച്ച സിസ്റ്റം ഒന്നേ ..കാണൂ.
പോലീസുകാരുടെ ലാത്തി കൊണ്ടുള്ള അടി മുതുകത്തു കിട്ടിയതിന്റെ പാടിന്റെ കാര്യം പറഞ്ഞതാ...
Posted by Sajeed Noohkhan at 20:18 No comments:
Tuesday, 11 November 2014
അയാളുടെ മനസ്സിൽ പല ചിന്തകൾ ഒന്നിനു പിറകെ ഒന്നായി വന്നു കൊണ്ടിരുന്നു...ഇത് വേണോ, ഒരു തെറ്റല്ലേ, ഒരു നേരത്തെ തൃപ്തി മാത്രമാണ് ലക്ഷ്യം പക്ഷേ അതിനു ഇത്   തിരഞ്ഞെടുത്താൽ ഇതുവരെ കാത്തു വച്ച  തന്റെ അഭിമാനം, അന്തസ്സ് എല്ലാം നഷ്ടമാവും... ഇത്രയും നാൾ നിയന്ത്രിച്ചു, പക്ഷേ ഇപ്പോൾ.... അസ്വസ്ഥതയോടെ അയാളിരുന്നു...
എന്തിനാ മടിക്കുന്നത് ചേട്ടാ, എന്തായാലും വന്നതല്ലേ തുടങ്ങിക്കോളൂ...
ആ വാക്കുകളിൽ ഒരു ദൈര്യം പകർന്നു തരാൻ കഴിഞ്ഞുവെങ്കിലും പിന്നേയും അയാൾ തല കുമ്പിട്ടിരുന്നു...
ഇങ്ങിനെ മടിച്ചാൽ എങ്ങിനെയാണ്...സമയം ഒരുപാട് ആയി പോകണ്ടേ നമുക്ക്...
ആ ശബ്ദം കേട്ടു അയാൾ തലയുയർത്തി  നോക്കി...മനസില്ലാ മനസോടെ ആദ്യം വെറുതെ ഒന്ന് സ്പർശിച്ചു നോക്കി.. മുകളിൽ നിന്നും താഴേക്ക്‌ അയാളുടെ വിരലുകൾ മെല്ലെ മെല്ലേ അരിച്ചിറങ്ങി..പിന്നേയും ഒരു വിഷമത്തോടെ കൈ തിരിച്ചെടുത്തു..സ്പർശനത്തിൽ കൈകൾക്ക് കിട്ടിയ സുഖകരമായ അനുഭൂതിയും, മയങ്ങി പോകുന്ന ഗന്ധവും...അയാൾക്ക് മനസിനെ  നിയന്ത്രിക്കാൻ ആവുന്നില്ല..
അയാൾ  ചുറ്റും നോക്കി പരിചയക്കാർ ആരെങ്കിലും ഉണ്ടോയെന്നു..ഇരുട്ടാണ്‌ എന്നാലും അയാളുടെ ആശങ്ക മാറിയില്ല.. അറിയാവുന്ന ആരെങ്കിലും കണ്ടാൽ  എന്ത് കരുതും, ഇത്രയും നാൾ ആദർശം പറഞ്ഞു നടന്നവൻ, വാക്ക് മാറ്റാത്തവൻ ഇന്നിതാ കീഴടങ്ങിയിരിക്കുന്നു... അങ്ങിനെ ഒരു പരിഹാസ പാത്രമാവും താൻ...ഓർത്തപ്പോൾ ഉള്ളിൽ ഒരു വേവലാതി തോന്നാതിരുന്നില്ല.അയാൾ പതിയെ എഴുന്നേറ്റു പരിസരം  വീക്ഷിച്ചു ഭാഗ്യം അറിയുന്നവർ ആരുമില്ല..
ഒരു നെഞ്ചിടിപ്പോടെ ഇരുന്നു പിന്നെയും മുന്നിലേക്ക്‌ നോക്കി,  മനസു ആഗ്രഹിക്കുന്നു, ശരീരം അതിനു തയ്യാറായി നിൽക്കുന്നു , മറ്റൊരു വഴിയും തനിക്കു മുന്നിൽ ഇല്ല...
എന്റെ പൊന്നു ചേട്ടാ പെട്ടെന്ന് ആവട്ടെ.. സമയം എത്രയായി ഈ ഇരുപ്പു തുടങ്ങിയിട്ട്..
പിന്നെ അയാൾ മറ്റൊന്നും ആലോചിച്ചില്ല....
നീ ഒരു ഗ്ലാസ്‌ ഇങ്ങു എടുക്കെടാ..പത്തിരുപതു വർഷം ആയി വെള്ളമടിക്കുന്നു..ഇതുവരെ ബ്രാൻഡ്‌ മാറ്റിയിട്ടില്ല..പല സഹ കുടിയാന്മാരോടും വീമ്പിളക്കിയിട്ടുണ്ട് വേറെ ഒരു ബ്രാന്റും ഇതുവരെ തൊട്ടിട്ടില്ല എന്ന്, ഇന്ന് വേറെ രക്ഷയില്ല..ആരേലും കാണുന്നെങ്കിൽ കാണട്ടെ...
അയാൾ അവസാന പെഗും അടിച്ചു തീരുന്നതുവരെ ബാറു പൂട്ടനായി അവൻ കാത്തു നിൽപ്പുണ്ടായിരുന്നു....
എന്താ നീ രാവിലെ മുഖം വീർപ്പിച്ചു ഇരിക്കുന്നത്..രാവിലെ കഴിക്കാൻ ഒന്നും ഉണ്ടാക്കിയില്ലേ...
ഇന്ന് അടുക്കളയിൽ ഹർത്താൽ ആണ്...
ങേ, അടുക്കളയിൽ ഹർത്താലോ എന്തിനു?
ഒരു പൂച്ച അടുക്കളയിൽ കയറി രെണ്ട്‌ ഗ്ലാസ്‌ പൊട്ടിച്ചു അതിന്റെ പ്രതിഷേധമാ ..
അതിനൊക്കെ ആരെങ്കിലും ഹർത്താൽ വൈക്കുമോ നിനക്ക് വട്ടായോ?
വട്ടു നിങ്ങൾക്കാ..ഒരു നേതാവിന്റെ വീട്ടിലെ പട്ടി വേറെ ഒരു നേതാവിന്റെ വീട്ടിലെ മതിലു ചാടിയാൽ പോലും സംസ്ഥാനതല ഹർത്താൽ, ജില്ലാതല ഹർത്താൽ, പഞ്ചായത്ത് തലത്തിൽ പോലും ഹർത്താൽ നടത്തുന്നു അപ്പോൾ പിന്നെ ഞാൻ ഒരു ഹർത്താൽ നടത്തിയാൽ എന്താ...
നീ എന്തെങ്കിലും നടത്തു..അപ്പൊ രാവിലെ കഴിക്കാൻ എന്തെങ്കിലും വാങ്ങാം..നീ കഴിച്ചോ...
ഞാൻ കഴിച്ചു..ഹർത്താലുകാർക്ക് കഴിക്കാം,  പക്ഷേ ബാക്കിയുള്ളവർ ബുദ്ധിമുട്ടണം..അതാണല്ലോ ഹർത്താലിന്റെ പ്രധാന അജണ്ട.. ആ പിന്നെ ഞാൻ പറഞ്ഞ കാര്യം എന്തായി...
എനിക്ക് സ്വയംപര്യാപ്തത വേണം,,എന്നും നിങ്ങളുടെ മുന്നിൽ കൈ നീട്ടി കാശ് വാങ്ങാതെ സ്വന്തമായി ഒരു വരുമാന മാർഗം വേണം..സ്ത്രീകൾ സ്വന്തം കാലിൽ നിൽക്കണം എപ്പോഴും ....
ഇതിപ്പോ നിന്റെ കാലിൽ തന്നെയല്ലേ നിൽക്കുന്നത് ...പിന്നെ ഒരു വരുമാന മാർഗം തേടുന്നത് നല്ലതാ..പക്ഷേ നീ എന്ത് ജോലി ചെയ്യും...
ഞാൻ കണ്ടു പിടിച്ചു കഴിഞ്ഞു..ക്ലിപ്പ് ബിസിനസ്..
എന്താ ഞെട്ടുന്നത്..ഈ അടുത്ത് കണ്ടല്ലോ ക്ലിപ്പ് വാട്സ് അപ്പിൽ ചൂടപ്പം പോലെ വിറ്റഴിഞ്ഞു എന്ന്...
ദൈവമേ, എടീ മരക്കഴുതെ ആ ക്ലിപ്പ് എന്താന്ന് നിന്റെ ചെവിയിൽ പറഞ്ഞു  തരാം...
ശോ, അതായിരുന്നോ, ഞാൻ കരുതിയത്‌ തലേൽ ഇടുന്ന സാധനം ആയിരിക്കുമെന്ന്...എന്തായാലും എനിക്കൊരു വരുമാനത്തിനുള്ള വഴി വേണം...ഭർത്താവിനു മുന്നിൽ കൈകെട്ടി നിൽക്കുന്ന ഒരു സ്ത്രീയാവാൻ എനിക്ക് വയ്യ...ഞാൻ എന്തെങ്കിലും ഉണ്ടാക്കി വീടുകൾ തോറും കയറി വിൽക്കും...
ഹും..എന്നിട്ട് വേണം, സാദാചാരക്കാര് നിന്നെ എവിടെ എങ്കിലും പിടിച്ചു കെട്ടിയിടാൻ..പിന്നെ നീ എന്തുണ്ടാക്കും..ആകെ നിനക്കു ഉണ്ടാക്കാൻ അറിയാവുന്ന ഒരു കാര്യമേ എന്റെ അറിവിൽ ഉള്ളൂ...
കറി ഉണ്ടാക്കുന്ന കാര്യമാണോ നിങ്ങൾ പറയുന്നത്..എനിക്കറിയാം ഞാൻ കറി ഉണ്ടാക്കിയാൽ നിങ്ങൾക്ക് ഭയങ്കര ഇഷ്ടമാണെന്ന്...
അല്ലെടി നിനക്ക് നന്നായിട്ട് ഉണ്ടാക്കാൻ അറിയാവുന്ന ഒരു കാര്യം "വഴക്ക്" അതിപ്പോൾ ഹോൾസെയിൽ ആയിട്ടു എന്നോട് ഉണ്ടാക്കുന്നുണ്ടല്ലോ ഇനി അത് നടന്നു റീട്ടയിൽ ആയിട്ടു നാട്ടുകാർക്ക് വിൽക്കണോ?
ഹും, അല്ലെങ്കിലും നിങ്ങൾ പുരുഷന്മാർക്ക് സ്ത്രീകൾ ജോലി ചെയ്താൽ ഇഷ്ടപെടില്ല, അവർ മുന്നോട്ടു വരുന്നതും ഇഷ്ടപെടാറില്ല ....ഞാൻ ഒന്ന് ചോദിക്കട്ടെ...
പ്രസവ വേദനയുടെ ഒരു ഭാഗം അനുഭവിക്കാൻ ഉള്ള ചങ്കുറപ്പ് നിങ്ങൾ പുരുഷന്മാർക്ക് ഉണ്ടോ?
എടീ ഇത്രയും വലിയ പ്രസവ  വേദന സഹിക്കുന്ന നിങ്ങളെ ഞങ്ങൾ പുരുഷന്മാർ മരണം വരെ  സഹിക്കുന്നില്ലേ അപ്പോൾ ഞങ്ങൾ അല്ലെ മികച്ചവർ...
ങേ,, എന്നാൽ നിങ്ങൾ പുരുഷന്മാർ സ്ത്രീധനം വാങ്ങുന്നില്ലേ..നിങ്ങളും വാങ്ങിയില്ലേ, പത്തു സെന്റ്‌ സ്ഥലം, അഞ്ചു  ലക്ഷം രൂപ, നൂറു പവന്റെ സ്വർണം, പിന്നെ ഒരു മാരുതി കാറും...
ഇതാണ് നിന്റെ കുഴപ്പം...അതൊക്കെ കാർന്നൊന്മാരു തരുന്നത് നമ്മളെ ജീവിതം പഠിപ്പിക്കാൻ ആണ്...
ങേ, എന്ത്? ഉള്ളത്  വിറ്റും,കടം വാങ്ങിയും നിങ്ങൾക്ക് കാശ് തരുന്നത് ജീവിതം പഠിപ്പിക്കാൻ ആണെന്നോ? ആട്ടെ എന്താ പഠിപ്പിക്കുന്നെ ഒന്ന് പറഞ്ഞെ കേൾക്കട്ടെ ...?
ആദ്യം കാശ്..കാശു എങ്ങിനെയാ ഇന്ന് വരും നാളെ പോകും അത് പോലെ ആണ് ജീവിതവും, സന്തോഷം ഇന്ന് വരും നാളെ പോകും..ഇത് പഠിപ്പിക്കാൻ ആണ് കാശ് തരുന്നത്...
ഓഹോ, അപ്പൊ സ്വർണം തരുന്നതോ?
സ്വർണം ആദ്യം നല്ല തിളക്കം ആയിരിക്കും കുറെ ദിവസം കഴിയുമ്പോൾ ഒരു മങ്ങൽ ഉണ്ടാവും എന്നാലും കളയാതെ നമ്മൾ അലമാരയിൽ സൂക്ഷിക്കും..അപ്പൊ സ്വർണം തരുമ്പോൾ അവർ ഉദ്ധേശിക്കുന്നത് ..എന്റെ മോള് മേക്കപ്പ് ഇട്ടാൽ ഈ തിളക്കം ആണ്, കുറെ നാളു കഴിയുമ്പോൾ ഈ തിളക്കം കാണില്ല എന്നാലും കളയാതെ സൂക്ഷിക്കണേ എന്നാണ്...
ഹും, നിങ്ങൾ പുരുഷകേസരികൾ എങ്ങിനെ വീണാലും നാലു കാലിൽ നിക്കും എന്നറിയാം.. എന്നാൽ നിങ്ങള്  പറയു  ഈ പത്തു സെന്റ്‌ സ്ഥലവും, മാരുതി കാറും എന്തിനെയാണ് പ്രതിനിധീകരിക്കുന്നത്.....
സ്ഥലം തരുമ്പോൾ അതിന്റെ അർത്ഥം ഇത് നിനക്കുള്ളതാണ് വാഴ വയ്ക്കുകയോ കെട്ടിടം പണിയുകയോ എന്ത് വേണമെങ്കിലും ചെയ്തോ എന്നാണു...പിന്നെ കാറ് ജീവിതം കാറ് പോകുന്ന റോഡ്‌ പോലെയാണ് നല്ലതും ചീത്തയും ആയ വഴികൾ ഉണ്ടാവും എന്നാലും ശ്രദ്ധിച്ചു ഓടിക്കണം അതാണ്‌ മിടുക്ക് എന്നാണു....
ഹോ, നിങ്ങൾക്ക് കാഞ്ഞ ബുദ്ധിയാ, അപ്പോ നിങ്ങൾ പറഞ്ഞു വരുന്നത് നട്ടെല്ല് ഇല്ലാത്ത ആണുങ്ങള് അച്ചി വീട്ടിൽ കൈ നീട്ടി വാങ്ങുന്ന ഭിക്ഷയല്ല സ്ത്രീധനം എന്നാണോ..
ദേ പിന്നേം നിനക്ക് തെറ്റി..നിനക്കൊരു കാര്യം അറിയോ, സ്ത്രീധനം വേണ്ട പെണ്ണിനെ മാത്രം മതി എന്ന് ഒരുത്തൻ പോയി പറഞ്ഞാൽ, ചിലര് കുറെ വട്ടം ആലോചിക്കും എന്താ കാര്യം എന്നറിയോ, ഇവൻ കാശൊന്നും വേണ്ട പെണ്ണു മതി എന്ന് പറയുന്നെങ്കിൽ ഇവനു വേറെ എന്തോ പ്രശ്നം ഉണ്ടാവും എന്നാണു ആൾക്കാരുടെ കണ്ടെത്തൽ.. അതാണ്‌ കാശ് വാങ്ങുന്നത്...
ഹോ ദൈവമേ , കൈനീട്ടി വാങ്ങുന്നവന്മാരുടെ ഉരുണ്ടു കളി നോക്കണേ..ആ എന്തേലും ആവട്ടെ  എനിക്കിപ്പോ ഒരു സ്വയം തൊഴിൽ വേണം..
നിന്റെ പ്രശ്നം അതാണല്ലോ..ഒരു കാര്യം ചെയ്യ് ഞാൻ ഒരു പണി തരാം..
നിങ്ങളെ കെട്ടിയപ്പോൾ തന്നെ എനിക്ക് പണി കിട്ടിയത് പോലെ തന്നെയാ ഇനിയെന്ത് പണിയാ തരാൻ പോകുന്നത്...
അതല്ല..നിനക്കൊരു സ്വയം തൊഴിൽ തരാം..
ദിവസവും നീ എത്ര സമയം സംസാരിക്കാതെ എവിടെ എങ്കിലും അടങ്ങി  ഇരിക്കുമോ അതിനു അനുസരിച്ച് കൂലി തരാം, നീ സംസാരിക്കാതെ അടങ്ങി ഇരിക്കുന്ന ഒരു മണിക്കൂറിനു നൂറു രൂപ വച്ച് ഞാൻ തരാം..എന്താ ചെയ്യാമോ...
അതിനെന്താ ചെയ്യാമല്ലോ..പക്ഷേ ഓവർ ടൈം ശമ്പളം കൂടെ തരേണ്ടി വരുമ്പോൾ വിഷമം തോന്നരുത്...
ഹഹഹഹ ആദ്യം നീ ഉള്ള പണി ചെയ്യ് പിന്നല്ലേ  ഓവർ ടൈം..എന്താ നിന്റെ ഉദ്ദേശം...
അതോ, പകൽ നിങ്ങൾ ജോലിക്ക് പോയി കഴിഞ്ഞാൽ ഫുൾ വർക്കിംഗ്‌, വൈകുന്നേരം നിങ്ങൾ മടങ്ങി എത്തിയാൽ വിശ്രമം..പിന്നെ രാത്രിയിൽ കിടപ്പ് മുറിയിൽ ഓവർ ടൈം..അപ്പൊ എന്റെ ജോലി തടസ്സപ്പെടുത്താൻ വരരുതേ...
ങേ..അയ്യോ അത് വേണ്ട... നീ വാ മോളെ നമുക്ക് ഒരുമിച്ചു നിനക്കൊരു സ്വയം തൊഴിൽ കണ്ടെത്താം...
പത്ര വാർത്ത ...ആലപ്പുഴയിൽ വരൻ ഹെലികോപ്ടറിൽ വന്നു വിവാഹം കഴിഞ്ഞു വരനും വധുവും ഹെലികോപ്റ്ററിൽ മടങ്ങി പോയി...
അനുഭവസ്ഥൻ : അതങ്ങിനെയാ, വിധിയും സമയവും ഒക്കെ സെറ്റ് ആയി വരുമ്പോൾ കഷ്ടകാലം ഏറ്റു വാങ്ങാൻ  ചിലർ ഹെലികോപ്ടറിൽ എത്തും ....
Posted by Sajeed Noohkhan at 19:24 No comments:
Saturday, 8 November 2014
എവിടെയോ കണ്ടു നല്ല പരിചയം, എന്താ കുട്ടിയുടെ പേര്...
എന്റെ പേരു ഷീബ, ഞാനും ചേട്ടനെ എവിടെയോ വച്ച് കണ്ടിട്ടുണ്ട്...
ചേട്ടൻ എന്താ ഈ ആശുപത്രിയിൽ ആരെങ്കിലും കിടപ്പുണ്ടോ ഇവിടെ?
ഇല്ല, മുട്ടു കാലിനു ഒരു വേദന ഡോക്ടറെ കാണാൻ വന്നതാ...
ഹോ, എനിക്കും അതെ വേദനയാ, ഞാനും ഡോക്ടറെ കാണാൻ വന്നതാ..ചേട്ടൻ ഏതു ഡോക്ടറെയാ കാണുന്നത്...
ഞാനും അതെ ഡോക്ടർ തന്നെ..ചേട്ടനു ചെറുപ്പം മുതലേ ഉണ്ടോ മുട്ട് വേദന...
ഇല്ല, ഒരു മൂന്നു നാല് ദിവസമായിട്ടു ഉണ്ട് ഒരു അടി കിട്ടിയതാ..
ഹോ, എന്തൊരു സാമ്യം ചേട്ടാ എനിക്കും ഏതാണ്ട് അത് പോലെയാ കൃത്യമായിട്ട്‌ പറഞ്ഞാൽ നവംബർ രെണ്ടാം തീയ്യതി...
ങേ, ഇപ്പോ ഓർമ വന്നു മറൈൻ ഡ്രൈവിൽ വച്ചല്ലേ നമ്മൾ കണ്ടത്...
ശെരിയാ, ഇപ്പോഴാ എനിക്കും ഓർമ വന്നത്.. ഞാൻ ചുംബിക്കാൻ വന്നതായിരുന്നു, ചേട്ടനോ...
ഞാൻ അതിനെ എതിർക്കാൻ വന്നതായിരുന്നു...എന്തല്ലേ ജീവിതം..എനിക്കും മുട്ടുകാലിൽ പോലീസിന്റെ തല്ലു കിട്ടി വേദനയിൽ ആശുപത്രിയിൽ വന്നതാ..നിനക്കും അതായിരിക്കാൻ ആണ് സാധ്യത അല്ലെ..
അതെ ചേട്ടാ, എനിക്കും മുട്ട് കാലിൽ പോലീസിന്റെ തല്ലു കിട്ടി...
ഞാൻ കുട്ടിയോട് ഒരു കാര്യം ചോദിക്കട്ടെ...
രെണ്ട്‌ ധ്രുവങ്ങളിൽ ആയിരുന്ന നമ്മളെ വിധി അവസാനം ഈ ആശുപത്രിയിൽ ഒന്നിപ്പിച്ചു..നമ്മുടെ ജീവിതവും ഇനി അങ്ങോട്ട്‌ ഒന്നിച്ചു ആയിക്കൂടെ...
ഉം, എനിക്കും ചേട്ടനെ ഇഷ്ടമായി..ഒരുപാട്,,പക്ഷേ..
പറയൂ കുട്ടീ , എന്താണ് ഒരു പക്ഷേ ....
ചുംബിക്കാൻ വന്ന ഞാനും, പ്രതിഷേധിക്കാൻ വന്ന ചേട്ടനും ഒന്നാകുമ്പോൾ കാഴ്ചക്കാരിൽ ഒരാൾ നമ്മുടെ ബന്ധത്തിൽ കൂടെ ഉണ്ടാവണ്ടേ, ചേട്ടനു അത് ഇഷ്ടമാവുമോ...
മനസിലായില്ല തെളിച്ചു പറയൂ കുട്ടീ...
അനുകൂലിച്ച ഞാനും, പ്രതികൂലിച്ച ചേട്ടനും ഒന്നാവുമ്പോൾ അത് കണ്ടു നിന്ന ഒരാൾ കൂടെ വന്നാൽ അല്ലെ നമ്മുടെ ബന്ധം പൂർണമാകൂ...
അതിനു എന്റെ അഞ്ചു വയസുകാരൻ മോനും നമ്മുടെ കൂടെ ഇരുന്നോട്ടെ, അവന്റെ അച്ഛൻ ആവുന്നതിൽ ചേട്ടനു പ്രശ്നം ഇല്ലല്ലോ അല്ലെ...
ചുംബനവും പ്രണയവും നിരോധിക്കുക, ഇന്ഖിലാബ് സിന്ദാബാദ് , ഭാരത സംസ്കാരം കാത്തു സൂക്ഷിക്കുക...സമരം ചെയ്യും സമരം ചെയ്യും ധീരതയോടെ സമരം ചെയ്യും...
അയ്യോ ചേട്ടാ പോവണോ...എന്നേം കൂടെ കൊണ്ട് പോ...
ഹോ ഈശ്വരാ രക്ഷപെട്ടു ഇപ്പൊ തലേൽ ആയേനെ..ഇനി പ്രതിഷേധം മതി കുറെ കാലത്തേക്ക്......
പിസ്സ് ഓഫ് ലവ് ...
എടാ, നീ ഡിസംബർ രെണ്ടിനു പ്രതിഷേധ സമരത്തിന്‌ വരണം കേട്ടോ...
അപ്പൊ നീ ഒന്നും അറിഞ്ഞില്ലേ..
നീ ഒന്ന് തെളിച്ചു പറ...
ഇന്നലെ, ഒരു വീട്ടിന്റെ കോമ്പൌണ്ടിൽ പിസ്സിയ ഒരുത്തനെ വീട്ടു ഉടമസ്ഥൻ തല്ലി.. അതിനെതിരെ ഞങ്ങൾ പ്രതിഷേധിക്കാൻ തീരുമാനിച്ചു..ഒരു കൂട്ട പിസ്സിംഗ് പ്രതിഷേധം തലസ്ഥാനത്ത്. നീയും വരണം കേട്ടോ...
എന്തോന്നെടെ ഇത്..വീട്ടിന്റെ കോമ്പൌണ്ടിൽ പോയി പിസ്സിയാൽ പിന്നെ വീട്ടുകാര് തല്ലില്ലേ.. അതിനൊക്കെ ഇങ്ങിനെ ആണോ പ്രതിഷേധിക്കുന്നത്...
ശെടാ, നിനക്ക് പറഞ്ഞാൽ മനസിലാവില്ലേ.. പിസ്സിങ്ങ് എന്ന് പറഞ്ഞാൽ മുട്ടുന്നവർക്കെ അതിന്റെ വിഷമം അറിയൂ..അത്തരം സന്ദർഭങ്ങളിൽ വീടുകളുടെ ചുവരും, ആളില്ലാത്ത വഴികളും ഒക്കെ ഉപയോഗിക്കുക എന്നത് ഒരു പൌരന്റെ അവകാശമാണ്..അതിനെ ആക്രമിച്ചു കീഴ്പ്പെടുത്താൻ ശ്രമിച്ചാൽ പ്രതിഷേധിക്കണ്ടേ... പിന്നെ നമ്മുടെ ഫേസ് ബുക്കിൽ പിസ്സ് ഓഫ് ലവ് എന്നൊരു പേജുണ്ട് ഒരു ലൈക്‌ കൊടുത്തേക്കണേ...
എന്തോന്നെടെ ഇതൊക്കെ, അവര് ചുംബന സമരം നടത്തിയപ്പോൾ സ്നേഹം, പ്രണയം എന്നൊക്കെ പറയാൻ ഒരു ന്യായീകരണം ഉണ്ടായിരുന്നു ഇതൊരുമാതിരി തറ സമരം ആയി പോവില്ലേ...
എന്ത് തറ.. ഞങ്ങൾക്കും ഉണ്ട് പറയാൻ ന്യായീകരണം, നീ ഒന്ന് ഓർത്തു നോക്ക്, ഇതിനു പിന്നിൽ രാഷ്ട്രീയം, മതം ഒക്കെ മറന്നൊരു ഐക്യം ഇല്ലേ.. ഒരു യുണിറ്റി ഇല്ലേ...
ഇപ്പൊ അഞ്ചു പേര് നടന്നു പോകുന്നു, അഞ്ചു ജാതിയും, അഞ്ചു രാഷ്ട്രിയ വിശ്വാസം ഉള്ളവർ ആണെന്ന് കരുതു, ഒരുത്തൻ പോയി ഒരു മൂലയ്ക്ക് നിന്നാൽ ബാക്കി ഉള്ളവരും പിന്നാലെ പോകുന്നില്ലേ..ഇനി ഇപ്പൊ ഒറ്റയ്ക്ക് ഒരുത്തൻ പോയാലും നേരത്തെ പോയവരുടെ മണം പിടിച്ചു ആ മൂലയ്ക്ക് തന്നെ കൃത്യമായി പോകുന്നില്ലേ.. അപ്പൊ ഇതൊക്കെ ഒരു ഐക്യമല്ലേ..ഈ കൂട്ടായ്മയെ ഇങ്ങിനെ ആക്രമിക്കുന്നവർക്ക് എതിരെ പ്രതിഷേധിക്കണ്ടേ...
എടേ നീ പറയുന്നതൊക്കെ ശെരി തന്നെ..എന്നാലും അതിനല്ലേ അവിടവിടെ ഓരോന്ന് കെട്ടി വച്ചേക്കുന്നെ അതിനകത്ത് കയറി സാധിച്ചു കൂടെ, ഇതിനൊക്കെ ഒരു ഒളിയും മറയുമൊക്കെ വേണ്ടേ..അല്ലാതെ പരിസര മലിനീകരണം സൃഷ്ടിച്ചു പല ചുമരുകളും നിങ്ങൾ നേരത്തെ ദ്രവിപ്പിച്ചു, ചിലതൊക്കെ ഇടിച്ചു നിരത്തി, ചില സ്ഥലങ്ങളിൽ മരിക്കാതെ തന്നെ മൂക്കിൽ പഞ്ഞി വച്ച് നടക്കുന്ന അവസ്ഥയിൽ നിങ്ങൾ എത്തിച്ചു ..ഇനി എല്ലാരും കൂടെ ഒരുമിച്ചു കൂടി ഇങ്ങിനെ പ്രതിഷേധിച്ചാൽ ബാക്കിയുള്ളവര് ഒരു വഴി ആയി പോകുമല്ലോ..
ഓ, നീ അപ്പൊ ഞങ്ങൾക്ക് എതിരാണ് അല്ലെ..എടാ ഈ അവിടവിടെ കെട്ടി വച്ചിരിക്കുന്നതിൽ ഒരു പട്ടി പോലും കേറില്ല അതാണ് അവസ്ഥ, പിന്നെ ചുമരുകൾ ഇടിച്ചിടുന്നു, ദ്രവിപ്പിക്കുന്നു എന്ന് പറയുന്നത് ഞങ്ങളുടെ ഐക്യത്തിന്റെ ശക്തിയാണ് അതും വർഷങ്ങളായിട്ടു ഞങ്ങൾ കൂട്ടായി നടത്തുന്ന പ്രവർത്തനത്തിന്റെ ഫലമാണ് അതിനു ഞങ്ങളെ അഭിനന്ദിക്കണം..പിന്നെ ഇപ്പൊ ഇത് കൊണ്ട് ഒരുപാട് അസുഖങ്ങൾ ചികിത്സിച്ചു ഭേദമാക്കാം എന്ന് ആളുകൾ പറയുന്നില്ലേ...
പ്രതിഷേധ സ്ഥലത്ത് നിന്നും വ്യാവസായിക അടിസ്ഥാനത്തിൽ ഇത് സംഭരിച്ചു സൂക്ഷിച്ചു മരുന്നായിട്ടു ഉപയോഗിക്കാമല്ലോ..
ഒന്നു പോടാ, നിന്റെയൊക്കെ വേസ്റ്റ് പിടിച്ചു സൂക്ഷിക്കൽ അല്ലെ പണി ആളുകൾക്ക് , പക്ഷെ ഞാൻ മാധ്യമങ്ങളെ ആലോചിക്കുകയാണ് വേറെ ഏതു സമരം ആയാലും ലൈവ് കവറേജ് നടത്താം, ഉള്ളതിൽ ഇച്ചിരി കൂടെ കേറ്റി പറയാം പക്ഷെ ഈ സമരത്തിൽ അവര് പെട്ട് പോവും, എങ്ങിനെ കാണിക്കും...
അതെന്താ, ഞങ്ങളുടേത് സമരം അല്ലെ..ഇതൊക്കെ എല്ലാർക്കും ഉള്ളതല്ലേ..ഇത് ലൈവ് കാണിക്കുന്നതിന് എന്താ തെറ്റ്...
നിന്റെയൊക്കെ ഒരു കാര്യം, മനുഷ്യർക്ക്‌ ഉള്ളതാണ് ഇതൊക്കെ,, എന്നാലും അതിനൊരു ഒളിയും മറയും ഒക്കെ ഇല്ലേ..കൂടുതൽ ഞാൻ എന്തെങ്കിലും പറഞ്ഞാൽ പിന്നെ ശെരിയാവില്ല...
നീ പറയെടാ, ഞങ്ങൾ പ്രതിഷേധക്കാർ ഏതു ചോദ്യത്തിനും മറുപടി പറയാൻ ദൈര്യം ഉള്ളവരാ...
ഓഹോ, എന്നാൽ പറയാം, നിന്റെ അപ്പനും, അമ്മയും കല്യാണം കഴിച്ചോ...
ഉവ്വ്, അതു കൊണ്ടല്ലേ എന്നെ പോലെ ഒരു ധീരനാ യ ഒരു മകൻ അവർക്ക് ജനിച്ചത്‌...
എന്നാൽ ഈ ധീരനായ മകന് അറിയാമോ വിവാഹം കഴിഞ്ഞാൽ സ്ത്രീയും പുരുഷനും എന്താ ചെയ്യുക എന്നത്...
ഹഹഹഹ് കളിയാക്കുന്നോ,, ഇന്നത്തെ കാലത്ത് പ്രായ പൂർത്തി ആകുന്നതിനു മുന്നേ തന്നെ പല കുട്ടികൾക്കും അതറിയാം...
ഉം, നല്ലത്..എല്ലാവർക്കും അറിയാം എന്ന് കരുതി നിന്റെ അപ്പനും അമ്മയും നടു റോഡിൽ അല്ലല്ലോ നിന്റെ നിർമാണ പ്രവർത്തനം നടത്തിയത് നാല് ചുമരുകൾക്കു ഉള്ളിൽ സ്വകാര്യമായിട്ടല്ലേ ...
അതിനെയാണ് ഒളി മറ വേണം, സംസ്കാരം വേണം എന്നൊക്കെ പറയുന്നത്...അപ്പൊ ഞാൻ പോട്ടെ..
Posted by Sajeed Noohkhan at 07:32 No comments:
Newer Posts Older Posts Home
Subscribe to: Posts (Atom)
View my complete profile
ദൈവം ഭൂമിയിലെത്തിതെരുവുകളിൽ നിലവിളിച്ചു നടന്നുഞാൻ ...
അല്ല പിന്നെ... മൊബൈൽ റിങ്ങിംഗ് രമേശൻ : ഹലോ,, അമ്മ:...
ഇന്ന് പെണ്‍ കുട്ടികളുടെ ദിനം... പെണ്‍ കുട്ടികളുടെ...
മൊഴിയിൽ പ്രണയത്തെ നിറച്ചപ്പോൾ  മൌനത്തിൻ മധുവെന്തിന...
മൂത്ര ചികിത്സ മൂത്രമെന്നു കേട്ടാൽ മൂക്ക് പൊത്തി പ...
ചില കുരുക്കുകൾ "വെളിച്ചം ദുഖമാണ് തമസല്ലോ സുഖ പ്രദ...
കുടുംബം ഡോട്ട് കോം കലികാലത്തിലെ കുടുംബങ്ങള്‍ സുമിത...
ആദ്യമായി... അയാളുടെ മനസ്സിൽ പല ചിന്തകൾ ഒന്നിനു പിറ...
പെണ്ണു  കാണൽ  അമ്മേ , അച്ഛനെ അമ്മ ആദ്യമായിട്ട് കണ്...
Feedjit Live Blog Stats
Feedjit Live Blog Stats
Ethereal template. Powered by Blogger.